ஹேம மாலினி

ஹேம மாலினி ("Hema Malini Chakravarty") (பிறப்பு 16 அக்டோபர் 1948) இந்தியத் திரைப்பட நடிகையும், இயக்குநரும், தயாரிப்பாளரும், நடனக் கலைஞரும், அரசியல்வாதியும் ஆவார்.Hemamalini, ever dream girl turned 65. cinemanewstoday.com. 1963-இல் நடனப் பெண்மணியாக இது சத்தியம் என்ற திரைப்படத்திலும் 1965இல்  நடனப் பெண்மணியாக பாண்டவர் வனவாசம் என்ற தெலுங்குப் படத்திலும் நடித்துள்ளார். இவர் கதைநாயகியாக நடித்த முதல் திரைப்படம் 1968ஆம் ஆண்டில் வெளிவந்த சப்னோ கா சௌதாகர் ஆகும். இதனைத் தொடர்ந்து பல பாலிவுட் திரைப்படங்களில், முன்னணி நாயகியாக நடித்துள்ளார். பெரும்பாலான திரைப்படங்களில் தன்னுடைய கணவரும் திரைப்பட நடிகருமான தர்மேந்திராவுடன் இணைந்து நடித்துள்ளார்.  ராஜேஷ் கன்னா, அமிதாப் பச்சன் போன்ற முன்னணி நடிகர்களுக்கு இணையாகவும் நடித்துள்ளார்.A dream called Hema Malini. Rediff.com. Accessed 24 September 2009.

தொடக்க காலத்தில் "கனவுக் கன்னி" என அறிமுகப்படுத்தப்பட்ட ஹேமமாலினி, 1977-இல் அதே பெயருள்ள (டிரீம் கேர்ள்) திரைப்படத்தில்  நடித்துள்ளார். நகைச்சுவை, குணச்சித்திர வேடங்களில் நடித்துள்ள ஹேமமாலினி சிறந்த நடனக் கலைஞரும் ஆவார்.Friday Review Chennai / Tribute : Bollywood's macho man bids goodbye.  The Hindu 1 May 2009 Accessed 14 June 2011Top Box Office Draws of Indian Cinema. IBOS. Accessed 24 September 2009 ஏறத்தாழ 150 மேற்பட்ட திரைப்படங்களில் நடித்துள்ளார். தனது திரைப்பட வாழ்க்கையில் சிறந்த நடிகைக்கான பிலிம்பேர் விருதிற்கு பதினோரு முறை பரிந்துரைக்கப்பட்டுள்ளார். 1972-இல் ஒருமுறை இந்த விருதினை வென்றுள்ளார். 2000-இல் பிலிம்பேர் வாழ்நாள் சாதனையாளர் விருதினையும் இந்திய அரசின்  பத்மசிறீ விருதையும் பெற்றுள்ளார்.Padma Vibhushan, Padma Bhushan, Padma Shri awardees.  The Hindu 27 January 2000 Accessed 14 June 2011 2012-இல் சேர் பதம்பத் சிங்கானியா பல்கலைக்கழகம் ஹேமமாலினிக்கு மதிப்புறு முனைவர் பட்டம் வழங்கியுள்ளது.Here comes Dr. Hema Malini! தி டைம்ஸ் ஆஃப் இந்தியா 2 October 2012. Accessed 2 October 2012. இந்திய தேசியத் திரைப்பட வளர்ச்சிக் கழகத்தின் அவைத்தலைவராகப் பணியாற்றியுள்ளார்.  2006-இல் சோபோரி இசை மற்றும் நிகழ்த்து கலை அகாதமியிலிருந்து விடாஸ்டா விருது பெற்றுள்ளார்.

2003 முதல் 2009 வரை பாரதிய ஜனதா கட்சியின் சார்பில் மாநிலங்களவை உறுப்பினராகத் தேர்ந்தெடுக்கப்பட்டுள்ளார்.Smt. Hema Malini, Member of Parliament (Rajya Sabha)- Bio Data Press Information Bureau of India.  2014-இல் மதுரா மக்களவைத் தொகுதியிலிருந்து மக்களவைக்கு உறுப்பினராகத் தேர்ந்தெடுக்கப்பட்டார். பல அறக்கட்டளைகள், சமூகத் தாபனங்களுடன் இணைந்து பொதுச் சேவையில் ஈடுபாடு கொண்டுள்ளார்.

 இளமையும் குடும்பமும் 

ஹேமமாலினி தமிழ்நாட்டின் தஞ்சாவூர் மாவட்டம்  ஒரத்தநாடு வட்டத்தில் அம்மன்குடி என்னுமிடத்தில் தமிழ்-பேசும் ஐயங்கார் குடும்பத்தில் மூன்றாவது குழந்தையாகப்  பிறந்தார். தந்தை வி. எசு. ஆர். சக்கரவர்த்தி, தாயார் ஜெயா சக்கரவர்த்தி. இவரின் தாயார் திரைப்படத் தயாரிப்பாளர் ஆவார்.Hema Malini. Living Media International Limited 2004 p23.

சென்னையின் ஆந்திர மகிள சபாவில் வரலாற்றுப் பிரிவில் கல்வி கற்றார்.My Fun Days.  Telegraph India 29 June 2011. Accessed 6 July 2011 பின்னர் பள்ளியிறுதிக் கல்வியைத் தில்லியிலுள்ள மந்திர் மார்கிலுள்ள பள்ளியில் முடித்தார்.Detailed Profile, Smt. Hema Malini, Members of Parliament (Rajya Sabha), Who's Who, Government: National Portal of India. India.gov.in Accessed 6 July 2011.

 அரசியல் பணிவாழ்வு 
1999இல் ஹேம மாலினி பஞ்சாபின் குர்தாசுபூர் மக்களவைத் தேர்தலில் பாரதிய ஜனதா கட்சி சார்பில் போட்டியிட்ட முன்னாள் இந்தித் திரைப்பட நடிகர் வினோத் கண்ணாவிற்காக பரப்புரையில் ஈடுபட்டார். 2004ஆம் ஆண்டு பெப்ரவரியில் அலுவல்முறையாகப் பாரதிய ஜனதா கட்சியில் இணைந்தார்.Hema Malini joins BJP.  The Hindu 20 February 2004 Accessed 14 June 2011  2003 முதல் 2009 வரை நாடாளுமன்றத்தின் மாநிலங்களவைக்கு குடியரசுத் தலைவர் அப்துல் கலாமால்  நாடாளுமன்ற உறுப்பினராக நியமிக்கப்பட்டார். மார்ச்சு 2010-இல் பா.ஜ.க.வின் பொதுச் செயலாளராக நியமிக்கப்பட்டார்.Karnataka News : BJP picks Hema Malini for RS.  The Hindu 19 February 2011 Accessed 14 June 2011  2014-இல் மக்களவைப் பொதுத் தேர்தலில்  மதுரா மக்களவைத் தொகுதியிலிருந்து  3,30,743 வாக்குகள் வித்தியாசத்தில் வெற்றி பெற்றார்.Hema Malini makes dream debut in Mathura. Zeenews 2014.Constituency wise.  ECI results.

சமூக இயக்கங்களில் பங்கேற்பு
ஹேம மாலினி விலங்குரிமை அமைப்பான விலங்குகளை நன்முறையில் நடத்த விழைகின்ற மக்கள் இந்தியக் குழுவின் ஆதரவாளர். 2009-இல் மும்பையின் நெருக்கடிமிக்க சாலைகளில் குதிரை வண்டிகள் இயக்கப்படுவதைத் தடை செய்ய மும்பை மாநகராட்சி ஆணையருக்குக் கடிதம் எழுதினார்.Hema Malini campaigns for being vegetarian  Zee News 8 October 2013  2011-இல் அப்போதைய சுற்றுச்சூழல் அமைச்சர் ஜெய்ராம் ரமேசுக்கு காளையை அடக்கும் போட்டிகளை (ஏறுதழுவல்) தடை செய்ய வலியுறுத்தி கடிதம் எழுதினார்.Ban Tamil Nadu's jallikattu: Hema Malini. Times of India 4 July 2011Hema Malini urges ban on Tamil Nadu's Jallikattu. IBN Live  1 July 2011 அவ்வாண்டின் "பீட்டா நபராகத்" தேர்ந்தெடுக்கப்பட்டார்.Hema Malini named PETA Person of the Year. Deccan Herald 19 December 2011.  தாவர உணவாளராக "எனது உணவு விருப்பங்கள் புவிக்கும் விலங்குகளுக்கும் உதவுவதாக இருப்பது எனக்கு மகிழ்ச்சியைத் தருகின்றது" எனக் கூறியுள்ளார்.Hema Malini stars in PETA ad. Times of India 9 October 2013.

மேற்கோள்கள்

மேலாய்விற்கு

 வெளி இணைப்புகள் 

 Hema Malini joins BJP 

பகுப்பு:1948 பிறப்புகள்
பகுப்பு:வாழும் மக்கள்
பகுப்பு:இந்தித் திரைப்பட நடிகைகள்
பகுப்பு:திருச்சி மாவட்ட மக்கள்
பகுப்பு:16வது மக்களவை உறுப்பினர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தமிழ்த் திரைப்பட நடிகைகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:தமிழ்நாட்டு நடனக்கலைஞர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:இந்தியப் பெண் திரைப்பட இயக்குநர்கள்
பகுப்பு:இந்தியத் தொலைக்காட்சித் தயாரிப்பாளர்கள்
பகுப்பு:18ஆவது மக்களவை உறுப்பினர்கள்